

**Vodič za građane** **za 2025. godinu**

**Općina Šestanovac**

**Poštovani građani,**



predstavljam Vam *Vodič za građane* za 2025. godinu, u kojemu je prikazano na koji način Općina Šestanovac prikuplja i investira sredstva. Vođeni našim načelima i misijom u kojoj želimo kroz transparentno i učinkovito upravljanje javnim sredstvima i provođenje razvojnih projekata, osigurati građanima Općine Šestanovac bolje životne uvjete u našoj sredini, odlučili smo i na ovaj način približiti Vam naš rad. Brošura se nalazi na internet stranici www.proracun.hr te na općinskoj službenoj stranici <https://opcina-sestanovac.hr/>. Kroz navedenu brošuru prikazat ćemo vam koji su općinski projekti planirani u ovoj proračunskoj godini, a od važnosti su za razvoj naše Općine.

U proračunu za 2025. godinu prioritet su na projekte koji će dodatno poboljšati kvalitetu života u našoj zajednici i učiniti našu općinu još privlačnijom za sve stanovnike i posjetitelje. Osigurana sredstva iskoristit ćemo za unapređenje komunalne infrastrukture kroz izgradnju, uređenje i redovno održavanje. Također, predviđena su sredstva za uređenje javnih površina, dječjih igrališta i tržnica u iznosu od 150.000,00 eura, čime želimo obogatiti sadržaj i prostor za druženje i rekreaciju naših građana.

Ulaganjem u poticanje razvoj gospodarstva nastojimo na području naše Općine doprinijeti razvoju u poduzetništvu kao i privlačenje potencijalnih investitora, stoga smo i ove godine osigurali sredstva za ulaganje u poduzetnički inkubator, jačanje konkurentnosti poljoprivrednih proizvođača, poticaje razvoja malog poduzetništva i obrta, razvoj gospodarske zone i izgradnju za što je planirano 300.000,00 eura za izgradnju potrebne komunalne infrastrukture (elektromreža, vodopskrba, oborinska odvodnja, kolnička konstrukcija, nogostupi i javna rasvjeta).

Program obrazovanja u Općini usmjeren je na poboljšanje obrazovnih uvjeta, isplaćivanjem sredstava za stipendije i školarine, donacije osnovnoj školi te nagradama za izniman uspjeh učenicima i studentima što se planira u 2025. godini još povećati.

Demografskim mjerama Općina Šestanovac nastoji pomoći građanima i osigurati preduvjet za potrebiti demografski rast, te stvoriti okruženje koje odiše blagostanjem, stoga nastavljamo ulagati u demografske mjere i isplaćivati jednokratne pomoći, sufinancira redovan rad vrtića i male škole.

Program potrebe u kulturi podržavaju se projekti koji doprinose očuvanju kulturne baštine, umjetnosti i tradicije, potičući kulturnu kreativnost i razvoj kulture, planiramo u proračunu izdvojiti 103.400,00 eura za tekuće donacije u kulturi ali i za rekonstrukciju Mandušić kule, sanaciju stare Crkve Uznesenja BDM-Katuni i organizaciju Šestanovačkog ljeta.

Na području naše općine aktivne su brojne sportske, kulturne i druge udruge koje obogaćuju naš svakodnevni život i pružaju priliku pojedincima da prepoznaju i razvijaju svoje talente. Stoga zaslužuju našu financijsku podršku, ali i ohrabrenje te poticaj za daljnji rad.

Nakon niza uspješnih turističkih posjeta na području općine Šestanovac u 2025. godini planiramo uložiti u edukativno turističke tematske staze 70.000,00 eura i uvesti sustav javnih električnih bicikli u iznosu od 30.000,00 eura.

Dragi stanovnici izdvojili smo dio projekata koje želimo realizirati u 2025. godini. Ako imate prijedloge na koji još način možemo poboljšali našu Općinu molimo da nam napišete.

Savjetovanje za Prijedlog Proračuna Općine Šestanovac za 2025. godinu provodi se od 13.11.2024. do 13.12.2024. godine Više o tome možete pronaći [OVDJE.](https://proracun.hr/savjetovanja-detalji.php?kid=140&id=6002)

Vaš načelnik!

**OBRAZLOŽENJE PRORAČUNA**

**Što je proračun?**



Proračun je akt kojim se procjenjuju prihodi i primici te utvrđuju rashodi i izdaci Općine Šestanovac za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine.

Proračun nije statičan akt, već se sukladno Zakonu može mijenjati tijekom proračunske godine, odnosno donose se Izmjene i dopune proračuna.



**Sadržaj proračuna**

Proračun JLS sastoji se od plana za proračunsku godinu i projekcija za sljedeće dvije godine. Proračun JLS sastoji se od općeg dijela, posebnog dijela i obrazloženja proračuna.

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| **Opći dio proračuna** | Sažetak Računa prihoda i rashoda Sažetak Računa financiranja | * ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine * ukupni primici od financijske imovine i zaduživanja i izdaci za financijsku imovinu i otplate zajmova |
| Račun prihoda i rashoda | * ukupni prihodi i rashodi iskazani prema izvorima financiranja i ekonomskoj klasifikaciji na razini skupine * ukupni rashodi iskazani prema funkcijskoj klasifikaciji |
| Račun financiranja | * ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine |
| Preneseni višak ili preneseni manjak prihoda nad rashodima | * ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | * ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi * ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi |
| **Posebni dio proračuna** | Plan rashoda i izdataka proračuna JLP(R)S i njihovih proračunskih korisnika | * rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata |
| **Obrazloženje proračuna** | Obrazloženje općeg dijela proračuna i obrazloženje posebnog dijela proračuna | * obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S * obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja. |

**Proračunski korisnici:**



Proračunski korisnici su ustanove, tijela javne vlasti kojima je JLS osnivač ili suosnivač, a čije je financiranje većim dijelom iz proračuna svog osnivača ili suosnivača. Proračunski korisnici JLS mogu biti dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe i drugi.

**Zakoni i sankcije:**



Sukladno Zakonu o Proračunu (»Narodne novine«, broj 144/21) Proračun se donosi za jednu fiskalnu (proračunsku) godinu. Fiskalna godina podudara se s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski načelnik jedinice lokalne samouprave odgovoran je za zakonito i pravilno planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi Općinsko vijeće do kraja godine.

Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a Općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi Općinski načelnik.

Po imenovanju povjerenika Vlade Republike Hrvatske, Općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

Ako do isteka roka privremenog financiranja nije donesen proračun u jedinici u kojoj je općinski načelnik koji nema zamjenika onemogućen u obavljanju svoje dužnosti, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi predstavničko tijelo na prijedlog privremenog zamjenika općinskog načelnika iz članka 43. a Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20).

**Ukupan proračun, odnosno ukupni prihodi i primici, kao i rashodi i izdaci Općine Šestanovac za 2025. godinu, planirani su u iznosu od 3.452.100,00 eura**

**PRIHODI I PRIMICI**

**Prihodi poslovanja** Općine Šestanovac za 2025. godinu planirani su u iznosu od 3.307.793,00 eura, a čine ih **prihodi od poreza** planirani u iznosu od 821.362,00 eura, od čega na **porez i** prirez na dohodak pripada najviše 725.000,00 eura, porez na imovinu 88.389,00 eura, a porez na robu i usluge 7.973,00 eura. **Pomoći od inozemstva (darovnice) i od subjekata unutar opće države** planirane su u iznosu od 1.857.215,00 eura od čega su pomoći iz Proračuna 1.537.215,00 eura, pomoći za proračunske korisnike iz EU – prijenos 320.000,00 eura. **Prihodi od imovine** planirani u iznosu od 226.716,00 eura, od čega su prihodi od financijske imovine 18,00 eura i prihodi od nefinancijske imovine 226.698,00 eura. **Prihodi od upravnih i administrativnih pristojbi** planirani u iznosu od 37.772 eura, od čega su prihodi od državnih upravnih pristojbi 222,00 eura, prihodi po posebnim propisima planirani u iznosu od 1.636,00 i komunalni doprinosi i naknade planirani u iznosu od 35.915,00 eura. **Prihodi od prodaje proizvoda i robe te pružanje usluga i prihoda od donacija** planirani u iznosu od 364.728,00 eura.

**Prihodi od prodaje nefinancijske imovine** Općine Šestanovac za 2025. godinu planirani u iznosu od 14.307,00 eura od prihodi od prodaje građevinskih objekata.

**Primici od financijske imovine i zaduženja** planirani u iznosu od 130.000,00 eura od primljenih kredita i zajmova od kreditnih institucija u javnom sektoru.

|  |  |  |  |  |  |
| --- | --- | --- | --- | --- | --- |
| **PRIHODI I PRIMICI** | **PLAN**  **2023** | **PLAN**  **2024** | **PROJEKCIJE 2025** | **PROJEKCIJE 2026** | **PROJEKCIJE 2027** |
| **6 Prihodi poslovanja** | **1.728.228,00** | **2.404.780,00** | **3.307.793,00** | **3.319.369,00** | **3.300.118,00** |
| **61** Prihodi od poreza | 313.000,00 | 924.146,00 | **821.362,00** | 823.481,00 | 824.781,00 |
| **63** Pomoći iz inozemstva (darovnice) i od subjekata unutar opće države | 998.229,00 | 1.062.484,00 | **1.857.215,00** | 1.848.622,00 | 1.809.592,00 |
| **64** Prihodi od imovine | 200.000,00 | 196.320,00 | **226.716,00** | 224.642,00 | 222.995,00 |
| **65** Prihodi upravnih i administrativnih pristojbi | 17.000,00 | 32.708,00 | **37.772,00** | 37.427,00 | 37.152,00 |
| **68** Prihodi od prodaje proizvoda i robe te pružanju usluga i prihodi od donacije | 200.000,00 | 189.122,00 | **364.728,00** | 385.198,00 | 405.598,00 |
| **7 Prihodi od prodaje nefinancijske imovine** | **150.000,00** | **12.389,00** | **14.307,00** | **14.176,00** | **14.072,00** |
| **72** Prihodi od prodaje proizvedene imovine | 150.000,00 | 12.389,00 | **14.307,00** | 14.176,00 | 14.072,00 |
| **8 Primici od financijske imovine i zaduživanja** | **100.000,00** | **145.435,00** | **130.000,00** | **0,00** | **0,00** |
| 84 Primici od zaduživanja | 100.000,00 | 145.435,00 | **130.000,00** | 0,00 | 0,00 |

**Ukupni rashodi i izdaci Općine Šestanovac za 2025. godinu, planirani su u iznosu od 3.452.100,00 eura**

**RASHODI I IZDACI**

**Rashodi poslovanja** Općine Šestanovac za 2025. godinu planirani su u iznosu od 2.161.700,00 eura, a čine ih rashodi za zaposlene planirani u iznosu od 450.701,00 eura, materijalni rashodi planirani u iznosu od 1.071.999,00 eura, financijski rashodi planirani u iznosu od 12.000,00 eura, subvencije planirane u iznosu od 48.000,00 eura, pomoći dane u inozemstvo i unutar općeg proračuna planirani u iznosu od 40.000,00 eura, naknade građanima i kućanstvima na temelju osiguranja i druge naknade planirane u iznosu od 146.500,00 eura, ostali rashodi planirano je u iznosu od 392.500,00 eura.

**Rashodi za nabavu nefinancijske imovine** Općine Šestanovac za 2025. godinu planirani su u iznosu od 1.135.400,00 eura, od toga za rashode za nabavu neproizvedene dugotrajne imovine planirano je u iznosu od 19.400,00 eura i rashodi za nabavu proizvedene dugotrajne imovine planirano je 1.116.000,00 eura.

**Izdaci za financijsku imovinu i otplate zajmova** planirani u iznosu od 155.000,00 eura od primljenih kredita i zajmova od kreditnih institucija u javnom sektoru.

|  |  |  |  |  |
| --- | --- | --- | --- | --- |
| **RASHODI I IZDACI** | **PLAN**  **2024** | **PROJEKCIJE 2025** | **PROJEKCIJE 2026** | **PROJEKCIJE 2027** |
| **3 Rashodi poslovanja** | **1.256.845,86** | **2.161.700,00** | **2.183.375,00** | **2.109.250,00** |
| **31** Rashodi za zaposlene | 259.150,00 | **450.701,00** | 457.951,00 | 312.350,00 |
| **32** Materijalni rashodi | 594.811,00 | **1.071.999,00** | 1.066.024,00 | 1.106.100,00 |
| **34** Financijski rashodi | 8.654,00 | **12.000,00** | 1.050,00 | 1.100,00 |
| **35** Subvencije | 35.500,00 | **48.000,00** | 50.400,00 | 52.800,00 |
| **36** Pomoći dane u inozemstvo i unutar općeg proračuna | 31.800,00 | **40.000,00** | 42.000,00 | 44.000,00 |
| **37** Naknade građanima i kućanstvima na temelju osiguranja i druge naknade | 110.300,00 | **146.500,00** | 153.825,00 | 161.150,00 |
| **38** Ostali rashodi | 216.630,00 | **392.500,00** | 412.125,00 | 431.750,00 |
| **4 Rashodi za nabavu nefinancijske imovine** | **1.160.323,07** | **1.135.400,00** | **1.150.170,00** | **1.204.940,00** |
| **41** Rashodi za nabavu neproizvedene dugotrajne imovine | 21.500,00 | **19.400,00** | 20.370,00 | 21.340,00 |
| **42** Rashodi za nabavu proizvedene dugotrajne imovine | 1.138.823,00 | **1.116.000,00** | 1.129.800,00 | 1.183.600,00 |
| **5 Izdaci za financijsku imovinu i otplate zajmova** | **145.434,67** | **155.000,00** | **0,00** | **0,00** |
| **54** Izdaci za otplatu glavnice primljenih kredita i zajmova | 145.434,67 | **155.000,00** | 0,00 | 0,00 |

**PRORAČUNSKE KLASIFIKACIJE**

Prihodi, primici, rashodi i izdaci proračuna i financijskog plana iskazuju se prema proračunskim klasifikacijama. Sukladno Pravilniku o proračunskim klasifikacijama (»Narodne novine«, broj 04/24) proračunske klasifikacije jesu:

* + **Organizacijska klasifikacija** sadrži povezane i međusobno usklađene (hijerarhijski i s obzirom na odnose prava i odgovornosti) cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve,
  + **Programska klasifikacija** je prikaz programa i njihovih sastavnih dijelova: aktivnosti i projekata, definiranih u skladu s aktima strateškog planiranja te ciljevima i zadaćama proračuna te proračunskih i izvanproračunskih korisnika,
  + **Funkcijska klasifikacija** je prikaz rashoda proračuna te proračunskih i izvanproračunskih korisnika razvrstanih prema njihovoj namjeni,
  + **Ekonomska klasifikacija** sadrži prihode i primitke razvrstane po prirodnim vrstama te rashode i izdatke razvrstane prema njihovoj ekonomskoj namjeni kojoj služe,
  + **Lokacijska klasifikacija** je prikaz rashoda i izdataka prema teritorijalno definiranim cjelinama u skladu s ustrojem Republike Hrvatske, drugih država članica Europske unije te ostalih država,
  + **Izvori financiranja**, a koje čine skupine prihoda i primitaka iz kojih se podmiruju rashodi i izdaci određene vrste i utvrđene namjene.

Proračun Općine Šestanovac sastoji se od razdjela, glava i programa. Programi se sastoje od aktivnosti i projekata (kapitalni i tekući projekti).


**OPIS POSEBNOG DIJELA PRORAČUNA**

**Razdjel 001 Vijeće**

**Glava 00101 Vijeće planirano u iznosu od 13.500,00 eura**

**Program 1000 Redovni rad vijeća Općine Šestanovac planirano u iznosu od 13.500,00 eura.**

Rashodi vezani uz rad vijeća Općine Šestanovac planirani su u iznosu od 13.500,00 eura za ostale nespomenute rashode poslovanja.



**Razdjel 002 Načelnik i uprava**

**Glava 00201 Načelnik i Upravni odjel planirano u iznosu od 3.438.600,00 eura**

**Program 1001 Javna uprava i administracija Općine Šestanovac planirano u iznosu od 778.900,00 eura**

1. Za redovno funkcioniranje Općine planirano je 199.500,00 eura (Plaće, ostali rashodi za zaposlene, doprinosi na plaće, naknade troškova zaposlenima, rashodi za materijal i energiju, rashodi za usluge, ostali nespomenuti rashodi poslovanja, ostali financijski rashodi i pomoći unutar opće države).
2. Za stručno usavršavanje zaposlenika planirano je 2.000,00 eura za naknadu troškova zaposlenima.
3. Za sredstva za državne referendume, državne izbore, lokalne izbore i izbore vijeća mjesnih odbora planirano je 53.000,00 eura za Lokalne izbore 2025.
4. Za vanjske suradnike planirano je 50.000,00 eura za rashode za usluge.
5. Za ovrhu po sudskim sporovima planirano je 62.200,00 eura za kazne/penali i naknadu štete.
6. Za Dan Općine planirano je 6.000,00 eura za ostale neopomenute rashode poslovanja.
7. Za nabavu dugotrajne imovine za Općinske prostore 3.000,00 eura za postrojenje i opremu.
8. Za povrat kredita HBOR-a planirano je 26.000,00 eura, od toga 1.000,00 eura za kamate za primljene kredite i zajmove te 25.000,00 eura za otplatu glavnice primljenih kredita i zajmova od kreditnih i ostalih financijskih institucija u javnom sektoru.
9. Za povrat kratkoročnog kredita planirano je 140.000,00 eura, od toga 10.000,00 eura za kamate na primljene kredite i zajmove te 130.000,00 eura za otplatu glavnice primljenih kredita i zajmova od kreditnih i ostalih financijskih institucija.
10. Za uređenje općinskog prostora planirano je 150.000,00 eura, od toga 50.000,00 eura za rashode za usluge i 130.000,00 eura za građevinski objekt.
11. Za LAG planirano je 2.700,00 eura za tekuće donacije.
12. Za turističku zajednicu planirano je 20.000,00 eura za ostale nespomenute rashode poslovanja.
13. Za političke stranke planirano je 1.000,00 eura za tekuće donacije.
14. Za FLAG planirano je 1.500,00 eura za tekuće donacije.
15. Za poduzetnički inkubator planirano je 62.000,00 eura, od toga 30.000,00 eura za rashode za usluge, 30.000,00 eura za postrojenje i opremu i 2.000,00 eura za rashoce za materijal i energiju.

**Program 1002 Zaštita i spašavanje planirano u iznosu od 88.400,00 eura.**

1. Za DVD planirano je 50.000,00 eura za tekuće donacije.
2. Za DVD sezonski vatrogasac planirano je 5.000,00 eura za tekuće donacije.
3. Za HGSS planirano je 2.000,00 eura za tekuće donacije.
4. Za Civilnu zaštitu planirano je 2.000,00 eura za tekuće donacije.
5. Za Crveni križ planirano je 5.000,00 eura za tekuće donacije.
6. Za ostale sudionike ZiSa planirano je 700,00 eura za tekuće donacije.
7. Za službe i djelatnosti kojima je ZiS redovna djelatnost planirano je 700,00 eura za tekuće donacije.
8. Za plan zaštite i spašavanje planirano je 2.000,00 eura za nematerijalnu proizvedenu imovinu.
9. Za procjenu ugroženosti stanovništva i materijalni dob. planirano je 2.000,00 eura za nematerijalnu proizvedenu imovinu.
10. Za procjenu ugroženosti od požara planirano je 1.400,00 eura za nematerijalnu proizvedenu imovinu.
11. Za katastarske poslove planirano je 15.000,00 eura za geodetsko-katastarske usluge.
12. Za plan zaštite od požara planirano je 2.000,00 eura za nematerijalnu proizvedenu imovinu.

**Program 1003 Javni radovi planirano je u iznosu od 355.500,00 eura**

Za zapošljavanje u programu Zaželi planirano je 320.000,00 eura i za zapošljavanje u programu Javni radovi planirano je 35.500,00 eura za plaće, doprinose i ostale rashode za zaposlene.



**Program 1004 Poticanje razvoja gospodarstva planirano je u iznosu od 438.000,00 eura**

1. Za jačanje konkurentnosti poljoprivrednih proizvođača planirano je 13.000,00 eura za subvencije trgovačkim društvima, obrtnicima, malim i srednjim poduzetnicima izvan javnog sektora.
2. Za poticaje razvoja malog poduzetništva i obrta planirano je 13.000,00 eura za subvencije.
3. Za potporu Veterinarskoj stanici u Šestanovcu planirano je 2.000,00 eura za subvencije.
4. Za razvoj gospodarske zone i izgradnju planirano je 300.000,00 eura za građevinske objekte.
5. Za mjerač kvalitete zraka planirano je 10.000,00 eura.
6. Za električne bicikle planirano je 30.000,00 eura.
7. Za razvoj turizma (tematske staze i interaktivne karte) planirano je 70.000,00 eura za građevinske objekte.

**Program 1005 Održavanje objekata i uređenje komunalne infrastrukture planirano je 215.000,00 eura**

1. Za održavanje i uređenje javnih površina i igrališta i tržnica planirano je 150.000,00 eura za rashode za materijal i energiju.
2. Za sanaciju i čišćenje od snijega nerazvrstane ceste planirano je 20.000,00 za rashode za usluge.
3. Za uređenje tržnice planirano je 30.000,00 eura za rashode za usluge.
4. Za sanaciju Stabala u Krešovom Polju planirano je 15.000,00 eura za rashode za usluge.

**Program 1006 Razvoj i sigurnost prometa Općine planirano u iznosu od 157.500,00 eura**

1. Za sanaciju i uređenje nerazvrstanih cesta planirano je 90.000,00 eura za rashode za usluge.
2. Za održavanje nerazvrstanih cesta planirano je 90.000,00 eura za rashode za usluge.
3. Za kamere za sigurnost prometa planirano je 10.000,00 eura za postrojenja i opremu.
4. Za uređenje poljskih puteva planirano je 15.000,00 eura za rashode za usluge.
5. Za ulične table planirano je 2.000,00 za rashode za materijal i energiju.
6. Za putokaz planirano je 2.000,00 eura za rashode za materijal i energiju.

**Program 1007 Groblja i mrtvačnice na području Općine planirano u iznosu od 341.000,00 eura**

1. Za održavanje groblja i izgradnja groblja planirano je 150.000,00 eura, od toga 70.000,00 eura za rashode za materijal i energiju, 70.000,00 eura za rashode za usluge i 10.000,00 eura za nematerijalnu imovinu.
2. Za proširenje groblja Grabovac i Katuni-Kreševo Žeževica planirano je 100.000,00 eura za nematerijalnu imovinu.
3. Za Mrtvačnicu ukupno planirano je 91.000,00 eura, od toga 1.000,00 eura za nematerijalnu imovinu, 80.000,00 eura za građevinske objekte i 10.000,00 eura za postrojenje i opremu.

**Program 1008 Vodoopskrba i odvodnja na području Općine Šestanovac planirano u iznosu od 145.000,00 eura**

1. Za odvodnju planirano je 15.000,00 eura za građevinske objekte.
2. Za vodoopskrbu planirano je 100.000,00 eura za građevinske objekte.
3. Za vodovod planirano je 20.000,00 eura, od toga 10.000,00 eura za građevinske objekte i 10.000,00 eura za nematerijalnu imovinu.
4. Za izradu projektno tehničke dokumentacije kanalizacije planirano je 10.000,00 eura za plinovod, vodovod i kanalizaciju.

**Program 1009 Prostorno uređenje i unaprjeđenje stanovanja planirano u iznosu od 120.000,00 eura**

1. Za održavanje javne rasvjete planirano je 70.000,00 eura, od toga 50.000,00 eura za rashode za materijal i energiju i 20.000,00 eura za rashode za usluge.
2. Za rekonstrukciju javne rasvjete planirano je 20.000,00 eura za rashode za usluge.
3. Za izmjene i dopune PPUO Šestanovac planirano je 30.000,00 eura za nematerijalnu proizvedenu imovinu.

**Program 1010 Zaštita okoliša i životne sredine Općine Šestanovac planirano u iznosu od 107.400,00 eura**

1. Za deratizaciju i dezinsekciju planirano je 4.000,00 eura za rashode za usluge.
2. Za uslugu skupljanja napuštenih i izgubljenih životnija planirano je 10.000,00 eura za rashode za usluge.
3. Za planirane investicije u zaštiti okoliša planirano je 1.400,00 eura za nematerijalnu imovinu.
4. Za održavanje i sanaciju deponija planirano je 15.000,00 eura za rashode za usluge.
5. Za naknadu za zaštitu okoliša (Karepovac) planirano je 20.000,00 eura za pomoći unutar proračuna.
6. Za poticanje naknada za smanjenje MKO planirano je 20.000,00 eura za pomoći unutar proračuna.
7. Za plan gospodarenja otpadom planirano je 2.000,00 eura za nematerijalnu proizvedenu imovinu.
8. Za kontejnere i spremnike planirano je 15.000,00 eura za postrojenja i opremu.
9. Za reciklažno dvorište planirano je 20.000,00 eura, od toga 18.000,00 eura za nematerijalnu imovinu (projektna dokumentacija) i 2.000,00 eura za rashode za materijal i energiju.

**Program 1011 Potrebe u kulturi planirane u iznosu od 103.400,00 eura**

1. Za potrebe u kulturi planirano je 30.000,00 eura za tekuće donacije.
2. Za Pasionsku baštinu planirano je 1.400,00 eura za tekuće donacije.
3. Za spomen ploče žrtvama rata i poraća planirano je 2.000,00 eura za građevinske objekte.
4. Za sanaciju stare Crkve Uznesenja BDM-Katuni planirano je 10.000,00 eura za tekuće donacije.
5. Za Mandušića kulu rekonstrukciju planirano je 50.000,00 eura za građevinske objekte.
6. Za organizaciju Šestanovačkog ljeta planirano je 10.000,00 eura za tekuće donacije.

**Program 1012 Organizacija rekreacije i športskih aktivnosti planirano u iznosu od 10.000,00 eura**

Za potpore u športu planirano je 10.000,00 eura, od toga 5.000,00 eura za sufinanciranje male škole nogometa te 5.000,00 eura za tekuće donacije.

**Program 1013 Potpore udrugama i vjerskim zajednicama planirano u iznosu od 36.500,00 eura**

1. Za potporu udrugama planirano je 6.500,00 eura za tekuće donacije.
2. Za potpore vjerskim zajednicama planirano je 30.000,00 eura za tekuće donacije.

**Program 1014 Obrazovanje planirano u iznosu od 403.000,00 eura**

1. Za stipendije i školarine planirano je 100.000,00 eura za ostale naknade građanima i kućanstvima iz proračuna.
2. Za donacije u osnovno školstvu planirano u iznosu od 27.000,00 eura za tekuće donacije
3. Za nagrade za izniman uspjeh učenicima i studentima planirano je 5.000,00 eura za ostale naknade građanima i kućanstvima iz proračuna.
4. Za izradu projektne dokumentacije Vrtića planirano je 100.000,00 eura.
5. Za redovni rad vrtića i male škole planirano je 170.000,00 eura za tekuće donacije.
6. Za savjet mladih planirano je 1.000,00 eura z tekuće donacije.

**Program 1015 Pomoć obiteljima i kućanstvima planirano u iznosu od 87.500,00 eura**

1. Za sigurnost – donacije MUP-u planirano je 5.000,00 eura.
2. Za smještaj Policije - turistička sezona planirano je 1.000,00 eura za tekuće donacije.
3. Za naknadu za novorođenčad planirano je 15.000,00 eura za ostale naknade građanima u kućanstvima iz proračuna.
4. Za pomoć obiteljima i kućanstvima planirano je 26.500,00 eura za ostale naknade građanima u kućanstvima iz proračuna.
5. Za sufinanciranje cijene prijevoza planirano je 20.000,00 eura za subvencije trgovačkim društvima u javnom sektoru.
6. Za komemoracije i obljetnice planirano je 20.000,00 eura za tekuće donacije.